|  |  |
| --- | --- |
| **Referat** | |
| **Møde** | Sundhedsdirektørernes Forretningsudvalg |
| **Tid** | Fredag den 16. maj 2025 kl. 09.00-11.00 |
| **Sted** | TEAMS |
| **Deltagere** | Anne Krøjer, BenteGraversen, Randi Sveistrup, Anne Christmann  Ramsgaard, Peter Hvid Paulsen, Thomas Gajhede Haugaard. |
| **Gæster** | Mikkel Grimmeshave |
| **Afbud** | Haukur S. Thorsteinsson |

# **Velkommen til nye medlemmer af Sundhedsdirektørernes Forretningsudvalg**

Mødet indledes med en præsentationsrunde samt velkomst til Randi Sveistrup, Thisted Kommune, og Anne Christmann Ramsgaard, Hjørring Kommune, der er indtrådt i Sundhedsdirektørernes Forretningsudvalg pr. 1. maj 2025.

***Referat***

*Sundhedsdirektørernes Forretningsudvalg bød velkommen til Randi Sveistrup og Anne Ramsgaard, der er indtrådt i forretningsudvalget.*

# **Opfølgning på møder**

Sundhedsdirektørernes Forretningsudvalg drøfter efter behov relevante møder siden sidst, herunder:

* Ekstraordinært møde i Fælles Forretningsudvalg den 10. april 2025.
* Møde i KKR-Nordjylland den 11. april 2025.
* Ordinært møde i Fælles Forretningsudvalg den 28. april 2025.
* KL’s Sundhedsstrategiske gruppe den 30. april 2025.
* Eventuelle afholdte møder i KL’s baggrundsgrupper vedr. sundhedsreformen

## Indstilling:

Det indstilles at Sundhedsdirektørernes Forretningsudvalg:

* Drøfter om de nævnte møder giver anledning til opfølgning i regi af Sundhedsdirektørernes Forretningsudvalg.

***Referat***

*Sundhedsdirektørernes Forretningsudvalg drøftede opfølgning på de nævnte møder.*

*Under punktet blev det bemærket, at der er dialog med KL om afklaring på, hvornår den nuværende sundhedsaftale udløber. Det blev derudover bemærket, at datoen for det næste møde i Sundhedsdirektørernes Forretningsudvalg eventuelt skal fremrykkes fra den 27. juni afhængig af hvornår Forårspakken landes nationalt.*

# **Forberedelse af kommende møder**

Sundhedsdirektørernes Forretningsudvalg drøfter efter behov forberedelse af kommende møder, herunder:

* Kommunalt formøde til Strategisk Sundhedsforum den 23. maj 2025.

Dagsordenen forventes i overskriftsform at indeholde:

* + Præsentationsrunde (grundet nye medlemmer af direktørkredsen)
  + Afklaring af behov for eventuel undersøgelse af uddannelsesfrafald (jf. drøftelse i Sundhedsalliancen og møde i Sundhedsdirektørernes Forretningsudvalg den 14. marts 2025)
  + Udpegning af kontaktpersoner til sekretariatet (jf. møde i Sundhedsdirektørernes Forretningsudvalg den 4. april 2025)
  + Henvendelse fra Danske Fysioterapeuter til politisk niveau og status på praksisplan
  + Gennemgang af SSF-dagsorden
  + Dialog mellem UCN og sundhedsdirektørkreds om uddannelsesområdet i lyset af flere reformer, herunder sundhedsreformen (deltagelse fra UCN)
* Strategisk Sundhedsforum den 23. maj 2025:

Dagsordenen er udsendt den 9. maj og indeholder i overskriftsform følgende:

* + Temadrøftelse: Sundhedsreformen – vision og governance
  + Godkendelse af skabelon vedr. afdækning af opgaveflytning
  + Orientering: Status på tværsektoriel workshop om akutsygeplejen og sundheds- og omsorgspladser
  + Drøftelse og godkendelse: Dagsorden til Sundhedssamarbejdsudvalget den 3. juni
  + Beslutning: Patientsikkerhedsmæssige problemstillinger omkring fejlsendte korrespondancemeddelelser
  + Orientering: EU formandskabskonference om Det Nære Sundhedsvæsen
  + Orientering: Kræftplan V
  + Godkendelse: Revidering af samarbejdsaftale om demensudredning
  + Orientering: Nyt fra Sundhedsklyngerne
  + Orientering: Formandskab for Fælles Forretningsudvalg orienterer
  + Orientering: Formandskab for Forretningsudvalg for Det nordjyske eSundhedsvæsen orienterer
  + Orientering
* Sundhedssamarbejdsudvalget den 3. juni 2025.

Dagsordenen forventes i overskriftsform at indeholde:

* + Nyt fra Sundhedsklyngerne. Oplæg om initiativ fra Klynge Vest, Klynge Nord, Klynge Syd eller Klynge Midt.
  + Sundhedsreform, herunder:

- Status på vision

- Besøgsrunde

- Skabelon for afdækning af opgaveflytning

* + Godkendelse af revideret samarbejdsaftale om demens
  + Orientering om overførsel af regionale klyngemidler
* KL’s Sundhedsstrategiske Gruppe den 20. juni 2025

Der er mulighed for at afgive ønsker til dagsordenen til mødet i KL’s Sundhedsstrategiske Gruppe den 20. juni 2025.

## Indstilling:

Det indstilles at Sundhedsdirektørernes Forretningsudvalg:

* Afgiver eventuelle bemærkninger til kommende møder

***Referat***

*Sundhedsdirektørernes Forretningsudvalg drøftede kommende møder.*

*Ift. det kommunale formøde til Strategisk Sundhedsforum den 23. maj 2025 var der planlagt med en dialog med UCN om uddannelsesområdet i lyset af flere reformer. Der var i Forretningsudvalget enighed om, at emnet og dialogen er vigtig, men at punktet udskydes til det kommunale SSF-formøde den 29. september 2025, bl.a. fordi dialogen med fordel kan tages efter Forårspakken er landet.*

*Ift. formødet den 23. maj 2025 blev det ligeledes bemærket, at Bente Graversen på mødet vil introducere nærmere til dagsordenspunktet relateret til Sundhedsalliancen.*

*Ift. mødet i Sundhedssamarbejdsudvalget den 3. juni 2025 følges der op på tidligere aftale om, at dagsordenen skal indeholde en oversigt over projekter, som de enkelte klynger/kommende sundhedsråd har fundet skal fortsætte. Det blev yderligere bemærket, at afhængig af behandlingen på Strategisk Sundhedsforum den 23. maj kan ny governancestruktur (i lyset af sundhedsreformen) ligeledes sættes på dagsordenen til Sundhedssamarbejdsudvalgets møde.*

# **Sundhedsreformen**

I forbindelse med sundhedsreformen lægges der op til en drøftelse af arbejdet med en nordjysk vision/pejlemærker for overgangsperioden, ny governancestruktur, samt en orientering om informationsmøder om regionale sundhedsopgaver. Såfremt der er behov for drøftelse af øvrige emner relateret til sundhedsreformen, er der ligeledes mulighed for at tage dette op under punktet.

Vision/pejlemærker for tværsektorielt samarbejde i overgangsperioden – forberedelse af behandling på Strategisk Sundhedsforum den 23. maj

Til mødet i Strategisk Sundhedsforum den 23. maj 2025 arbejdes der på sekretariatsniveau på et tværsektorielt udkast til vision/pejlemærker for samarbejdet i overgangsfasen frem mod sundhedsreformen (dette udkast eftersendes som bilag medio uge 20). Udkastet tager udgangspunkt i en nordjysk bearbejdning af de [6 pejlemærker](https://www.kl.dk/media/paplslfd/pejlemaerker-kl-og-danske-regioner.pdf) for implementeringen af sundhedsreformen, som KL og Danske Regioner udsendte i januar 2025.

Der ønskes en drøftelse af, om udkastet udgør et anvendeligt afsæt for drøftelsen på Strategisk Sundhedsforum den 23. maj af vision/pejlemærker for samarbejdet i overgangsperioden.

Governance – forberedelse af behandling på Strategisk Sundhedsforum den 23. maj

På Fælles Forretningsudvalg den 28. april 2025 blev det aftalt, at de nordjyske kommuner, PLO og Region Nordjylland på mødet i Strategisk Sundhedsforum den 23. maj hver især skal komme med input til ny governance i lyset af sundhedsreformen.

Vedlagt som bilag er overvejelser om indholdet af det kommunale oplæg om ny governancestruktur, som skal holdes på Strategisk Sundhedsforum den 23. maj. Oplægget tager udgangspunkt i drøftelserne på Sundhedsdirektørernes møde den 4. februar 2025, der også dannede grundlag for det kommunale oplæg om governance på SSF-seminaret den 25.-26. februar 2025.

Orientering om informationsmøder om regionale sundhedsopgaver

På møde i Fælles Forretningsudvalg den 10. april blev det aftalt, at der inden sommerferien 2025 skal afholdes informationsmøder for kommunale deltagere om regionale sundhedsopgaver. Formålet er at forberede det kommende arbejde i sundhedsrådene.

Der er på den baggrund planlagt to informationsmøder om regionale sundhedsopgaver; et møde den 10. juni for kommunerne i Sundhedsråd Vendsyssel og et møde den 17. juni for kommunerne i Sundhedsråd Limfjorden (foreløbige bookinger er udsendt til direktørkredsen). Et udkast til program har været udsendt til kommentering i sundhedsdirektørkredsen, og Region Nordjylland er nu ved at se på, hvordan det endelige program kan skrues sammen. På baggrund af ønske fra flere kommuner åbnes der op for, at også repræsentanter fra chefniveau gives mulighed for at deltage på informationsmøderne. Nærmere information om møderne vil blive udsendt senere.

## Indstilling:

Det indstilles at Sundhedsdirektørernes Forretningsudvalg:

* Drøfter udkast til vision/pejlemærker for det kommende tværsektorielle samarbejde til præsentation på Strategisk Sundhedsforum den 23. maj 2025 (bilag eftersendes)
* Drøfter indhold af kommunalt oplæg til ny governancestruktur på Strategisk Sundhedsforum den 23. maj 2025
* Tager orientering om informationsmøder om regionale sundhedsopgaver til efterretning

## Bilag:

* Udkast til vision/pejlemærker for tværsektorielt samarbejde i overgangsperiode for sundhedsreform (til fremlæggelse på Strategisk Sundhedsforum den 23. maj) – bilaget eftersendes medio uge 20.
* Oplæg om kommunale input vedr. governance på Strategisk Sundhedsforum den 23. maj.

***Referat***

*Sundhedsdirektørernes Forretningsudvalg drøftede de kommende informationsmøder om regionale sundhedsopgaver. Der var opbakning til datoerne for møderne. Det blev aftalt, at det vendes med regionen, om et begrænset antal deltagere fra konsulent/planlæggerniveau kan deltage på informationsmøderne (i tillæg til direktør- og chefniveau). Fællessekretariatet afklarer dette med regionen og sender en orientering til sundhedsdirektørkredsen.*

*Som forberedelse til det kommende møde i Strategisk Sundhedsforum den 23. maj 2025 drøftede Sundhedsdirektørernes Forretningsudvalg derudover indhold af kommunalt oplæg om ny governancestruktur, samt indhold af fælles oplæg om vision for overgangsperioden. Der var herunder ingen bemærkninger til det fremsendte forslag til vision.*

# **Nyt fra KKR-Nordjylland**

KKR-sekretariatet orienterer mundtligt på mødet om eventuelle relevante sager.

## Indstilling:

Det indstilles at Sundhedsdirektørernes Forretningsudvalg:

* Tager orienteringen til efterretning.

***Referat***

*Sundhedsdirektørernes Forretningsudvalg blev orienteret om flere sager:*

* *Der igangsættes i KL-regi en proces for ansættelse af en konsulent til det kommende Sundhedskoordinationsforum Nordjylland.*
* *Sundhedsområdet blev vendt på møde i KKR Nordjylland den 11. april 2025 med fokus på bl.a. Børne- og Ungepsykiatrien samt sundhedsreformen og økonomien forbundet med reformen.*
* *Der skal genudpeges kommunale medlemmer af Tværsektorielt Uddannelsesforum, som erstatning for de hidtidige direktørrepræsentanter i form af Tue von Påhlman og Mikkel Grimmeshave. Sundhedsdirektørkredsen kontaktes via mail om dette.*

*Sundhedsdirektørernes Forretningsudvalg tog orienteringen til efterretning.*

*I forlængelse af orienteringen blev det aftalt, at der sættes et punkt på det kommunale formøde til Strategisk Sundhedsforum den 23. maj om KL’s baggrundsgrupper. Punktet har til formål at afklare koordinering/sparring ifm. de nordjyske repræsentanters arbejde i baggrundsgrupperne. Sammen med punktet udsendes en oversigt over baggrundsgrupperne.*

# **Eventuelt**

***Referat***

*Anne Krøjer orienterede om, at hun den 19. maj 2025 holder et oplæg for regionale repræsentanter om den nordjyske kommunale vinkel på sundhedsreformen.*

# **Næste møde**

# Næste møde i Sundhedsdirektørernes Forretningsudvalg er den 27. juni 2025 kl. 13.00 - 15.00 på Boulevarden 13, 9000 Aalborg.

Idet der er sket stor udskiftning i deltagerkredsen, drøftes det om der er behov for at ændre i kommende mødetidspunkter – både vedr. mødet den 27. juni og i møderækken for den resterende del af 2025. Udover mødet den 27. juni er følgende mødetidspunkter for nuværende aftalt:

* 22. august kl. 9.00-11.00 (fysisk møde)
* 17. september kl. 12.00-14.00 (Teams-møde)
* 3. oktober kl. 13.00-15.00 (Teams-møde)
* 28. november kl. 8.00-9.45 (Teams-møde)
* 19. december kl. 9.00-11.00 (Teams-møde)

***Referat***

*Anne Krøjer har ikke mulighed for at deltage på de planlagte møder i Sundhedsdirektørernes Forretningsudvalg den 27. juni og 22. august 2025. Sekretariatet arbejder derfor på at finde alternative datoer til disse møder.*